b'\n_START_ARTICLE_\nJarkko Kinnunen (keih\xc3\xa4\xc3\xa4nheitt\xc3\xa4j\xc3\xa4)\n_START_PARAGRAPH_\nJarkko Jorma Juhani Kinnunen (21. huhtikuuta 1970 \xe2\x80\x93 23. helmikuuta 2019) oli suomalainen keih\xc3\xa4\xc3\xa4nheitt\xc3\xa4j\xc3\xa4, joka edusti \xc3\x84\xc3\xa4nekosken Urheilijoita._NEWLINE_Kinnunen sijoittui hopealle alle 20-vuotiaiden Euroopan mestaruuskilpailuissa 1989 tuloksella 74,44. Kalevan kisoissa Kinnunen sijoittui parhaimmillaan viidenneksi vuonna 1990._NEWLINE_H\xc3\xa4nen valmentajinaan toimivat niin ik\xc3\xa4\xc3\xa4n keih\xc3\xa4\xc3\xa4nheitt\xc3\xa4jin\xc3\xa4 tunnetut is\xc3\xa4 Jorma Kinnunen ja veli Kimmo Kinnunen. H\xc3\xa4nen enn\xc3\xa4tyksens\xc3\xa4 miesten keih\xc3\xa4\xc3\xa4ll\xc3\xa4 on 79,70 vuodelta 1990. _NEWLINE_Kinnunen kuoli pitk\xc3\xa4aikaisen alkoholismin aiheuttamiin komplikaatioihin \xc3\x84\xc3\xa4nekosken sairaalassa 23. helmikuuta 2019.'